open-index/open-wikipedia-markdown huggingface dataset:
Skermjen op de Olympyske Simmerspullen 1984

De **[[Olympyske Simmerspullen 1984]]** ek wol de **XXIIIe Olympiade** neamd waarden yn 1984 yn Los Angeles,  de Feriene Steaten hâlden.
It skermjen waard hâlden yn it *Long Beach Convention and Entertainment Center*.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Medaljespegel
De top-7 fan lannen dy't by it skermjen medaljes wûn ha tidens de Olympyske Simmerspullen 1988.

## Sjoch ek
*Skermjen op de Paralympyske Simmerspullen 1984
Skermjen op de Olympyske Simmerspullen 1928

De **[[Olympyske Simmerspullen 1928]]**, offisjeel de *Spullen fan de IXe Olympiade*, wie de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. It skermjen waard hâlden yn de *Schermzaal*. 

## Medaljespegel

## Schermzaal
De Schermzaal waard boud yn 1928 en hie doe plak foar 559 taskôgers. De Schermzaal is nei de Spullen ôfbrútsen, op it plak fan de Schermzaal had jierrenlang in garaazje sitten, it gebou fan de eardere garaazje is hjoed de dei yngebrûk as bedriuwssammelgebou.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel
Cowpasture (rivier)

De rivier **Cowpasture** is in sydrivier fan de rivier James (rivier) yn westlik Firginia yn de Feriene Steaten fan Amearika.  De rivier hat in lingte fan 136 kilometer.

De Yndianen neamden de rivier Walatoola, dat betsjut 'kringelich wetter', nei de grutte bochten yn de rivier. Doe't de Britske kolonisten dêr yn de 20er jierren fan de 18e iuw kamen, joegen sy de stream de namme Cowpasture.

## Wyldguod
Omdat de Cowpasture grinzget oan it George Washington National Forest, Highland Game Reserve en noch oare wyldgebieten, sit der wyld by de roes. In protte Keale earns neskje oan de rivier en de Amerikaanske rivierotter is der op 'en nij útset. De oerdiedige wyldstân betsjut wol dat der in protte jachtkampen oan de rivier lizze.


Image:Cowpasture River VA Watts dock.jpg|*Watts dock, Cowpasture*
Image:Cowpasture River.jpg|*De Cowpasture ûnder Fort Lewis*


## Keppelings om utens
*  Cowpasture River Preservation Association
*   Feiten oer de Cowpasture by de USGS
Skermjen op de Olympyske Simmerspullen 1932

De **[[Olympyske Simmerspullen 1932]]**, ek wol de **Xe Olympiade** neamd waarden yn 1932 yn Los Angeles, Feriene Steaten hâlden. It skermjen waard hâlden yn it *160th Regiment State Armory*.

## Medaljespegel

## 160th Regiment State Armory
De 160th Regiment State Armory wie lokaasje earne yn it Exposition Park yn Los Angeles, yn de buert fan it Los Angeles Memorial Coliseum. 
## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel
Cheyenne (Wyoming)

**Cheyenne** is de haadstêd fan de Amerikaanske steat Wyoming en ek haadplak fan Laramie County. Yn 2000 hie de stêd 53.011 ynwenners. Cheyenne is teffens de grutste stêd fan de steat.

Op it plak fan it Cheyenne fan no waard op 4 july 1867 in tintekamp set foar de bouwers fan de Union Pacific Railroad. Dat wie de oanset fan in delsetting mei in stasjon dêr't letter de stêd Cheyenne ýt ûntstean soe.

## Demografy
Untjouwing ynwennertal:


File:Wyoming Capitol Exterior.jpg|*State Capitol Wyoming*
File:LionsPark.jpg|*Lions Park*
Ofbyld:Cheyenne capitol avenue1.jpg|*Capitol Avenue*
File:Cheyenne, Wyoming, 1882.jpg|*Cheyenne yn 1882*


## Ferneamde bewenners
* Burnu Acquanetta, aktrise
* Rink Babka, diskussmiter
* George Clayton Johnson, akteur
* Mildred Harris, filmakteur
* Cynthia Lummis, politika
Richmond (Firginia)

**Richmond** is de haadstêd fan de steat Firginia yn de Feriene Steaten en leit oan de rivier de James, sa'n 150 kilometer stream op fan de mûning yn de Chesapeakebaai.
__TOC__

## Ut de skiednis

It gebiet dêr't Richmond no leit waard foar it east ferkend troch Ingelske kolonisten ûnder kaptein Christopher Newport om 1607 hinne. Lykwols kaam de hannel dêr earst goed opgong om 1644 hinne doe't it nijboude Fort Charles mear besteanssekerheid joech en mear kolonisten luts. Rillegau waard it doe in hannelspost foar pelzen, bistehûden en tabak.

Yn 1737 waard de stêd stifte troch oerste William Byrd II op it plak dêr't ea de haadstêd fan it yndiaanske ryk Powhatan lei, dat troch de Ingelsken ferovere waard. Doe't Richmond yn 1742 stedsrjocht krige wennen der 250 minsken. Yn 1782, in koart skoft neidat de Ingelsken har oerjûn hiene yn de  Amerikaanske Unôfhinklikheidskriich waard Richmond de haadstêd fan Firginia. Yn de Amerikaanske Boargeroarloch wie it de haadstêd fan de Konfederaasje. Krekt foar it belies fan de Konfederaasje ferwoastgen soldaten fan de Konfederaasje grutte dielen fan de stêd.

Richmond hat omdat it de haadstêd fan de súdlike steaten wie yn de Boargerkriich in protte museums en monuminten, benammen oan de Monument Avenue, wijd oan dat haadstik fan syn skiednis.

Yn 1888 krige Richmond as earste yn de Feriene Steaten in elektryske tram. 

## Demografy
Fan de befolking is 13,2 % âlder as 65 jier en bestiet foar 37,6 % út ienpersoanshúshâldings. De wurkleazens beslacht 2,9 % (sifers folkstelling 2000) fan de befolking.

Likernôch 2,6 % fan de befolking fan Richmond bestiet út hispanics en latino's, 57,2 % is fan Afrikaanske oarsprong en 1,2 % fan Aziatyske oarsprong.

It ynwennertal sakke fan 202.713 yn 1990 nei 197.790 yn 2000, mat sit no wer op goed 204.000.

## Klimaat
Jannewaris hat in trochsneed temperatuer fan 2,1&nbsp;°C, yn juli is dat 25,6&nbsp;°C. Der is trochstrings 1096,3 mm neerslag it jier (feiten op basis fan de mjitperioade 1961-1990).

## Berne yn Richmond
* James Branch Cabell (1879–1958), Amerikaansk sciencefiction en fantasyskriuwer
* Tom Wolfe (1930, Amerikaansk auteur en sjoernalist
* Shirley MacLaine, (1934), Amerikaansk aktrise (suster fan akteur/regisseur Warren Beatty)
* Warren Beatty (1937), Amerikaansk filmakteur, -regisseur en -produsint
* Arthur Ashe (1943-1993), Amerikaanske tennisser
* Jim Gilmore (1949), Amerikaanske politikus
* Frank Wiley (1949), Amerikaansk komponist, muzykpedagooch en dirigint
* David Baldacci (1960), Amerikaansk auteur
* Aimee Mann (1960), Amerikaansk singer-songwriter
* Mark Morton (1972), Amerikaansk lead gitarist-songwriter
* Wes Borland (1975), Amerikaanske gitarist-sjonger
* Mickie James (1979), Amerikaansk beropswrakselster

## Stoarn yn Richmond
* John Tyler ((1790-1862), Amerikaansk politikus (10e presidint fan de Feriene Steaten)
* James Branch Cabell (1879–1958), Amerikaansk sciencefiction en fantasyskriuwer

## Sjoch ek
* Edgar Allan Poe
* Jefferson Davis
* Ulysses S. Grant
* Watchman Nee

## Keppeling om utens
* Webside fan it Poe-museum fan Richmond
Frankfort (Kentucky)

**Frankfort** is de haadstêd fan de Amerikaanske steat Kentucky en it haadplak fan Franklin County. It is net de grutste stêd fan Kentucky, mar leit mids de twa grutste stêden fan de steat, Louisville en Lexington, oan de rivier de Kentucky.

## Gallery


Ofbyld:Capitol Building Kentucky.jpg|*Kentucky's Kapitool*
Ofbyld:KY State Capitol.jpg|*Kapitool fan Kentucky*
Ofbyld:KY Governors Mansion.png|*Gûverneurshûs Kentucky*
Ofbyld:Downtown frankfort ky.JPG|*Sintrum Frankfort*
Ofbyld:Downtown_Frankfort_KY_at_night.JPG|*Frankfort by nacht*
Ofbyld:Frankfort_Cemetery.JPG|*Grêf fan pionier [[Daniel Boone]] en de frou*
Image:Paul_Sawyer_Frankfort_Cemetery.JPG|*Grêf fan de [[Ympresjonisme|ympresjonistyske]] skilder [[Paul Sawyier]]*
Ofbyld:Buffalo trace distillery.jpg|*Buffalo Trace Distillearderij*
Mildred Harris

**Mildred Harris** (Cheyenne, 29 novimber 1901 - Hollywood, 20 july 1944) wie in Amerikaansk aktrise.

Nei in houlik mei Charlie Chaplin, krige sy letter in ferhâlding mei de Prins fan Wales, Edward VIII fan it Feriene Keninkryk.

## Jonkheid
Harris waard berne yn Cheyenne, Wyoming. Har âlden wiene telegrafist Harry Harris en Anna Parsons Foote. Harris makke har earste filmdebút doe't se tsien jier wie yn de koarte westernfilm *The Post Telegrapher* út 1912, regissearre troch Francis Ford en Thomas H. Ince. Nei dy film spile se ferskate jeugdrollen, faak tegearre mei berne-akteur Paul Willis. Yn 1914 waard se oannaam troch The Oz Film Manufacturing Company om Fluff te spyljen yn *The Magic Cloak of Oz* en Button-Bright yn *His Majesty, the Scarecrow of Oz*. Yn 1916, hja wie doe 15 jier, spile se in haremfamke yn Griffiths film *Intolerance*.

## Karriêre
Yn de jierren tweintich makke Harris de oerstap fan berne-aktrise nei haadrollen mei Conrad Nagel, Charley Chase, Milton Sills, Lionel Barrymore, Rod La Rocque en de bruorren Moore, Owen en Tom. Se spile yn Frank Capra's stomme drama *The Power of the Press* út 1928 mei Douglas Fairbanks jr. en Jobyna Ralston, en yn itselde jier spile se yn Universal Pictures earste lûdsfilm *Melody of Love* mei Walter Pidgeon.

Se fûn de oergong nei lûdsfilms dreech en har karriêre fertrage bot. Se trede op yn vaudeville en burlesque en gie op in stuit op toernee mei de komyk Phil Silvers. Se waard troch kritisy priizge foar har optreden yn de ferfilming fan de Broadway-musical *No, No Nanette* út 1930. Yn de komeedzje *Movie Maniacs* fan The Three Stooges út 1936 spile se in filmstjerke dat skrikt fan Curly Howard as er in lúsjefer oanstekt op de soal fan har foet.

Harris bleau yn it begjin fan de jierren fjirtich yn films spyljen, foar it grutste part troch de freonlikens fan Cecil B. DeMille, dy't har lytse rollen joech yn *Reap the Wild Wind* út 1942 (mei Paulette Goddard, dy't krekt as Harris ea mei Charlie Chaplin troud wie) en *The Story of Dr Wassell* út 1944. Har lêste filmrol wie yn de postúm útbrochte film *Having a Wonderful Crime* út 1945.

## Filmografy (kar-út)
*1913:*[[The Drummer of the 8th]]*
*1913:*[[Granddad]]*
*1914:*[[The Magic Cloak of Oz]]*
*1914:*[[The New Wizard of Oz]]*
*1916:*[[Intolerance: Love's Struggle Throughout the Ages]]*
*1920:*[[Polly of the Storm Country]]*
*1923:*[[The Fog (1923)|The Fog]]*
*1936:*[[Great Guy]]*
*1942:*[[Reap the Wild Wind (film)|Reap the Wild Wind]]*
*1942:*[[Holiday Inn]]*
*1944:*[[The Story of Dr. Wassell]]*
*1944:*[[Hail the Conquering Hero]]*
*1944: *Hail the Conquering Hero*
*1945: *Having a Wonderful Crime*

## Keppeling om utens
* Mildred Harris yn de IMDb
Salem (Oregon)

**Salem** is de haadstêd fan de Amerikaanske steat Oregon en haadplak fan Marion County. De namme is ôflaat fan it Hebriuwske *[[sjalom]]*, dat 'frede' betsjut.

Yn 1851 waard Salem haadstêd fan Oregon. Yn 1855 wie Korvallis in skoftke haadstêd, mar noch itselde jier waard Salem foar fêst oanwiisd as haadstêd.

It plak leit yn it middenpart fan de tige fruchtbere Willamettedelling; de rivier de Willamette rint troch de stêd. De rivier foarmet de grins tusken de countys Marion en Polk sadat de wyk West Salem yn Polk County leit. De bynamme fan de stêd is 'kjersestêd', fanwege it belang fan kerseferbou yn de omkriten en it jierlikse kersefestival dat dêr holden wurdt. It earste festival wie yn 1903.

Salem hat twa universiteiten, de Willamette Universiteit en de Corban Universiteit. De steat Oregon is de grutste wurkjouwer yn de stêd en it sikehûs fan Salem is de grutste partikuliere wurkjouwer.

## Demografy
Fan de befolking is 12,4 % âlder as 65 jier en bestiet foar 28,3 % út ienpersoanshúshâldings. De wurkleazens beslacht 5,6 % (sifers folkstelling 2000).

Likernôch 14,6 % fan de befolking fan Salem bestiet út hispanics en latino's, 1,3 % is fan Afrikaanske oarsprong en 2,4 % fan Aziatyske komôf.

It oantal ynwenners gie omheech fan 108.846 yn 1990 nei 154.637 yn 2010.

## Klimaat
Jannewaris hat in trochsneed temperatuer fan 4,2&nbsp;°C, yn july is dat 19,1&nbsp;°C. Der falt trochstrings 994,7 mm delslach it jier (feiten op basis fan de mjitperioade 1961-1990).

## Berne yn Salem
* Alfred Gilbert (15 febrewaris 1884), heechljepper
* Patricia A. McKillip (29 febrewaris 1948), skriuwster
* Porter Lowry (27 oktober 1956), botanikus
* Carmella Bing (21 oktober 1981), pornostjer, aktrise
* Kate Nauta, fotomodel en filmaktrise
* Jim Pepper, yndiaansk jazzmuzikant
* David Qualey, gitarist en komponist

## Gallery

Ofbyld:ORSalempaddleboat.JPG|De Willamette Queen rêdboat op de Willamette
Ofbyld:Riverfront Park carousel - Salem, Oregon.JPG|De karûsel yn Riverfront Park
Ofbyld:United Methodist Salem Oregon corner.JPG|Earste Feriene Metodistetsjerke
Ofbyld:Marion County Courthouse.jpg|Gerjochtsgebou Marion County
Ofbyld:Ivy haning over Salem alley.jpg|Stege yn it sintrum fan Salem
Ofbyld:South Salem neighborhood covered in snow.JPG|In wyk yn Súd Salem yn de snie


## Keppeling om utens
Kate Nauta

**Kate Lynne "Katie" Nauta** (Salem, 29 april 1982) is in Amerikaansk moademodel, aktrise en sjongster. Sy brûkt de namme 'Katie' foar har wurk as model en 'Kate' foar har filmwurk.

## Jonkheid
Nauta waard grut yn Woodburn (Oregon) en wenne dêr oant 2000. Nauta hat Friezen ûnder har foarâlden.

## Modellewurk
Nauta sette mei modellewurk útein doe't se 15 jier wie. Mei 17 wûn hja de *Elite Model Look*-wedstriid yn de FS. Sy hat no in kontrakt by *Mode Models International*. Sy hat wurke foar Versace (*Sport and Versus*), L'Oréal, DKNY en Abercrombie & Fitch Co. en docht ek reklamewurk, ûnder oaren foar Motorola.
### Mjitten
* Lingte: 176.5cm
* Mjitten lichem: 84-61-89
* Kleanmjitte: 36
* Skuonmjitte: 39 

## Muzyk
Nauta sjongt en skriuwt ek lieten. Sy hat mei Lenny Kravitz oan har muzyk wurke. Har song *Revolution* is te hearren yn de soundtrack fan de film *Transporter 2*.

## Aktearje
Luc Besson fûn Nauta foar de rol fan 'Lola' yn *Transporter 2* en brûkte twa fan har lieten foar de *[[soundtrack]]* fan dy film. Nauta is fierders te sjen yn de Webrige *Fear Clinic*.

## Filmografy
* *37* (2014) - Dani
* *Avalanche Sharks* (2013) - Diana
* *Dance Crew* (2012)- Fiona
* *Drive and Seek* (koarte film) (2011)
* *[[Weapons of God]]* (2010) - Ashalmantra
* *[[The Somnambulist]]* (2010) - Suster Mary
* *[[Choose (film)|Choose]]* (2010) - Jenna
* *[[Mind Games]]* (2009)
* *[[Nine Miles Down]]* (2009) - Jennie Christianson (JC)
* *[[The Good Guy (film)|The Good Guy]]*  (2009) - Cynthia
* *[[The Game Plan (film)|The Game Plan]]*  (2007) - Tatianna
* *[[Transporter 2]]*  (2005) - Lola

## Keppelings om utens
* Kate Nauta yn de IMDb
* Kate Nauta by fashionmodel
Sibet Papinga

**Sibet Papinga** fan Riustringen (1394 - 25 july 1433) wie in Fryske haadling. Hy spile in wichtige rol yn de Grutte Fryske Oarloch (1413-1422) en de East-Fryske befrijingskrigen (1426-1433) dy't dêr op folgen.

## Skiednis
Sibet wie de jongste soan fan Lubbe Sibets fan Burhave en waard grutbrocht op Edenboarch. Hy wie troud mei Amke Ukena, in dochter fan Fokko Ukena. Yn de Grutte Fryske Oarloch keas Sibet partij foar Tom Brok en ûnder dy syn lieding hat er meidien oan de Alliearde kant. Hy wie by ferskate fjildslaggen belutsen. 

Yn East-Fryslân wie Sibit mânsk genôch om in eigen koers te farren tsjinoer Okko II tom Brok.

Troch in oerienkomst mei Sigismund seach er him befêstige wurden yn syn besittingen. 

Yn 1424 ûndernimt Sibet mei Okko II tom Brok in kriichstocht nei Bûtjadingen, om de Bremer te ferdriuwen. Hja stekke mei 120 skippen en 4.000 manlju de see oer en nimme de Friedeboarch by Atens yn. 

Yn de East-Fryske befrijingskrigen stie Sibet oan de side fan Fokko Ukena. Hy rekke yn de slach by Bargebur slim ferwûne en stoar koart dêrnei yn Lütetsburch.

## Oar
Nei Sibet is de boarch 'Sibetsboarch' neamd, foarhinne 'Edenboarch' en ea it machtichste slot oan de Noardseekust.
Helena (Montana)

**Helena** is de haadstêd fan de Amerikaanske steat Montana. De stêd waard stifte yn 1864, nei't der goud yn de omkriten fûn waard.

De pleatslike krante is *Independent Record*. De stêd hat in fleanfjild ta har foldwaan, Helena Regional Airport (HLN).

## Skiednis
De stêd waard op 30 oktober 1864 stifte, nei de fynst fan goud troch de *Four Georgians* oan de Last Chance Gulch. De haadstrjitte fan Helena hjit Last Chance Gulch en folget de bochten fan de oarspronklike wetterrin troch it âlde sintrum.

De stêd hjitte yn it earstoan Crabtown, neamd nei John Crab, ien fan de fjouwer *Four Georgians* (de oaren wiene John Cowan, D. J. Miller en Reginald (Robert) Stanley). Doe't der mear goudsikers nei de stêd teinen en dy hieltiten grutter waard, waard besletten om de namme te feroarjen. John Sommerville stelde út om de namme fan syn berteplak, Sint Helena yn Minnesota te kiezen. De útspraak (Hel-E-na) noaske de goudsikers net, sy seine leaver 'HEL-e-na', mei de klam op 'hel'. It foarheaksel Sint fûnen sy ek tefolle, dat de nije namme waard Helena. Dy namme helle it lykwols mei mar twa stimmen mear as it alternatyf, Tomah.

De stêd waard foar it earst yn kaart brocht yn 1865 troch kapitein John Wood. In protte diken fan no folgje de kringeljende paden fan de goudsikers en streamkes. Sa komt it dat it strjitteplan fan it âlde Helena net de strakke blokstruktuer fan de measte Amerikaanske stêden hat.

Yn 1886 wennen der sa'n 50 miljonêrs yn Helena, mear as op hokker plak yn de wrâld ek. Der waard foar likernôch 3,6 miljard dollars (omrekkene nei de wearde fan 2010) oan goud fûn yn Last Chance Gulch oer in tiidrek fan rûchwei 20 jier.

It offisjele symboal fan Helena is in tekening fan *The Guardian of the Gulch*, in houten toer dy't yn 1886 boud waard en noch altyd op Tower Hill stiet. De toer tsjinne as útsjochpost om brân te sinjalearen nei in tal grutte brannen tusken 1869 en 1874. De toer ferfong in ienfâldiger foargonger dy't yn 1870 op itselde plak boud waard.


Ofbyld:Helena mo 1870.jpg|Helena, Montana yn 1870.
Ofbyld:Map of Helena, Montana (1899).jpg|Kaart fan Helena, 1899
Ofbyld:Helena Montana 2006.jpg|Helena, Montana yn 2006.


## Demografy
### Befolkingsgroei
De getallen oer 1900 - 1990 binne ôfrûne.

### Berne yn Helena

* Gary Cooper (1901-1961), akteur
* Margaret Craven (1901-1980), skriuwster
* Forrest H. Anderson (1913-1989), politikus en rjochter
* Norman J. Holter (1914-1983), biofysikus
* Thomas Lee Judge (1934-2006), politikus, gûverneur fan Montana
* Patricia Nell Warren (1936), skriuwster en sjoernaliste
* John Patrick Williams (1937), politikus
* Max Baucus (1941), politikus
* Dirk Benedict (1945), akteur
* Patricia Belcher (1954), aktrise

### Stoarn yn Helena

* Dolly Akers (1901-1986), politika en aktiviste 
* Forrest H. Anderson (1913-1989), politikus en rjochter

## Keppelings om utens
* Helena, Montana (Travel Montana)
* County webside
* Alde ôfbylden fan Helena, Montana
Jakob Ammann

**Jakob Ammann** (12 febrewaris 1644 – tusken 1712 en 1730) wie in predikant fan de menisten yn Switserlân.

## Libben
Jakob Ammann waard berne om 1656 hinne yn it plak Erlenbach im Simmental yn Switserlân. Syn krekte bertejier is net bekend. Yn 1696 wenne hy yn de regio Sainte-Marie-aux-Mines yn de Elzas. Syn namme is weromfûn op in list út 1708 dy't tekene wurde moast troch alle menisten yn de Elzas.

## De lear fan Ammann
Ammann wie it net iens mei de lear fan de menisten yn it 17e iuwske Switserlân. Yn 1693 gong hy yn it Switserske Emmental by ferskate doperske mienskippen del. Dêr fertelde hy de menisten dat se twa kear yn 't jier kommuny dwaan moasten ynstee fan ien kear. Hy wie ek fan betinken dat kristenen elkoars fuotten waskje moasten by de kommuny, as teken fan hearrigens oan Kristus. Ammann woe de suvere lear en spirituele dissipline werom hawwe. It trimmen fan it burd waard troch him ferbean en ek it dragen fan nijmoadrige klean mocht net. Ammann woe gjin kontakt tusken ekskommunisearre mienskipsleden (dy't bûten de tsjerke set binne) en oare leden.

De suggestjes fan Ammann laten ta in skieding tusken syn folgers en oare menisten yn de Elzas en Switserlân. De folgers fan Ammann wurde Amish neamd.

## Keppelings om utens

* Jakob Ammann yn de Global Anabaptist Mennonite Encyclopedia Online
Skermjen op de Olympyske Simmerspullen 1972

De **[[Olympyske Simmerspullen 1972|Olympyske Simmerspullen]]** fan de **XXe Olympiade** waarden yn **1972** hâlden yn it Westdútske München. It skermjen waard hâlden yn de *Messegelände, Fechthalle 1*. 

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Medaljespegel
De top-7 fan lannen dy't by it skermjen medaljes wûn ha tidens de Olympyske Simmerspullen 1972.

## Sjoch ek
*Skermjen op de Paralympyske Simmerspullen 1972
Skermjen op de Olympyske Simmerspullen 1936

De **[[Olympyske Simmerspullen 1936]]**, ek wol de **XIe Olympiade** neamd waarden yn 1936 yn Berlyn, Dútslân hâlden. It skermjen waard hâlden yn it *Haus des Deutschen Sports*.

## Medaljespegel

## Haus des Deutschen Sports
It Haus des Deutschen Sports waard boud yn 1935 en hie plak foar 1.200 taskôgers. It Haus des Deutschen Sports leit oan de noardeast kânt fan it Olympysk Stadion.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel
Sigismund fan it Hillige Roomske Ryk

**Sigismund fan Luksemboarch** (Neurenberg, 15 febrewaris 1368 – Znojmo (Moraavje), 9 desimber 1437) wie fan 1387 ôf kening fan Hongarije, fan 1411 ôf kening fan it Hillige Roomske Ryk, sûnt 1433 keizer, fan 1419 ôf kening fan Bohemen. Hy wie de lêste hearsker út it laach fan de Luksemburgers. 

## Jonge jierren
Berne yn Neurenberg, wie Sigismund de twadde soan fan de Roomske keizer Karel IV en fan syn fjirde frij Elisabeth fan Pommeren, de pakesizzer fan de Poalske kening Kasimir III fan Poalen. Kening Loadewyk fan Hongarije en Poalen hie altyd in goede en hechte relaasje hân mei de heit Sigismund. Sy komme oerien dat Sigismund de opfolger fan Loadewyk wurdt. Sigismund wurdt nei it Hongaarske hof stjoerd om de Hongaarske taal en gewoanten te learen. Loadewyk neamt him syn opfolger en regelet it houlik mei syn âldste dochter Marije. Yn 1374 wurde sy oan elkoar fersein. Nei de dea fan Sigismund syn heit yn 1378 wurdt er markgreve fan Brandenburg.

Yn 1381 wurdt de doe 13-jierrige Sigismund troch syn âldste broer en fâd Wenzel fan Bohemen nei Krakau stjoerd, om Poalsk te learen en om kennis te meitsjen mei it lân en har bewenners. Kening Wenzel joech him ek Neumark yn besit. 

## Kening fan Hongarije
Troch syn houlik mei kening Marije fan Hongarije waard er, nettsjinsteande tsjinstân fan de Hongaarske eallju yn 1387, kening fan Hongarije. Yn 1396 set er útein mei in krústocht tsjin de Ottomanen, dy't it lân fanút it suden bedrige. Yn de Nikopolis (no Nikopol yn Bulgarije) waard er lykwols ferneatigjend ferslein. 

## Kening fan it Hillige Roomske Ryk
Sigismund waard yn 1411 kening fan Dútslân. Yn 1419 folge hy syn âldste broer Wenzel op as kening fan Bohemen. Dat waard de swierste perioade yn syn libben. Hy hie de Tsjechyske godstsjinstherfoarmer Jan Hus in frijgeliede jûn doe't dy op it konsylje fan Konstanz útnûge waard syn learstellingen te ferdigenjen. Hus waard lykwols finzennommen en as ketter ta de brânsteapel feroardiele. De Hussityske Bohemers wegeren dêrop Sigismund noch langer as kening te erkennen en dêrom rop hy in krústocht tsjin har út. Al gau ûntstie der in guerilja-oarloch dy't oant 1436 duorje soe. 

Sigismund hie gjin bern by Marije. Nei har dea troude hy mei Barbara fan Celje, dêr't hy ien dochter by krige, Elisabeth (1409-1442). Elisabeth troude mei keizer Albrecht II. Albrecht waard Sigismunds opfolger as keizer fan it Hillige Roomske Ryk en kening van Hongarije en Bohemen.
Skermjen op de Olympyske Simmerspullen 1948

De **[[Olympyske Simmerspullen 1948]]**, ek wol de XIVe Olympiade neamd waarden yn 1948 yn Londen, Grut-Brittanje hâlden. It skermjen waard hâlden yn it *Palace of Engineering*. Hjoed de dei is it plak yn gebrûk as winkel.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Medaljespegel
Olympia (Washington)

**Olympia** is de haadstêd fan de Amerikaanske steat Washington, en teffens it haadplak fan it omlizzende Thurston County. De stêd leit oan de súdein fan de Puget Sound oan de Stille Oseaan .

## Skiednis
De omkriten fan Olympia, earder it gebiet fan de yndianestam de Niskwally, waarden yn de jierren 1830-1840 troch Amerikaanske pioniers befolke en yn 1853 waard it haadplak fan it doetiidske *Washington Territory*. Yn 1889 waard it de haadstêd fan de steat Washington en yn 1912 waard útein set mei de bou fan it Kapitool, dêr't de folksfertsjintwurdiging fan de steat gearkomt.

De stêd leit net sa fier fan *The Olympic National Wilderness*, in natuergebiet op it skiereilân tusken Puget Sound en de Stille Oseaan. It gebiet krige al yn de 19e iuw beskerming en is ien fan de pear oerbleaune oerbosken yn de Feriene Steaten.

## Ekonomy

De grutste wurkjouwer yn Olympia is útsoarte de overheid .
Olypia hat in boarne dêr't it wetter fan brûkt waard, fan 1896 oant 2003, foar it brouwen fan it pleatslike Olympia Bier (lokaal de "Oly" neamd) troch de Olympia Brewing Company. It bier wurdt noch altyd broud yn Kalifornje, mar no troch SABMiller.

## Underwiis
Neist de wenstige middelbere skoallen (ferienige yn it Olympia Skoalle Distrikt) is der in ynstitút foar heger ûnderwiis: Evergreen State College.

## Berne yn Olympia

* Rachel Corrie (1979-2003), fredesaktiviste
* Candice Dare (1990), pornoaktrise

## Keppelings om utens
*  Olympia Historical Society site
Moammar al-Kadaffy

**Moammar al-Kadaffy** (folút: **Moammar Mohammed Abû Minjaar al-Kadaffy**; Arabysk: معمر محمد أبو منيار القذافي; sekuerdere transliteraasje: Muʿammar Muḥammad ʾAbū Minyār al-Qaḏḏāfī) (Sirte 19 juny 1942 - Sirte 20 oktober 2011) wie fan 1969 oant 2011 de lieder (diktator) fan Lybje. 

Hy waard op 20 oktober 2011 yn of by Sirte deasketten.

## Sjoch ek
* Bengazy

## Keppeling om utens
Montpelier (Fermont)

**Montpelier** is de haadstêd fan de Amerikaanske steat Fermont. De stêd leit yn it goa Washington County, sa'n 65 km beëasten Burlington, de grutste stêd fan de steat. Montpelier is de lytste haadstêd fan de Feriene Steaten.

## Ferneamde lju út Montpelier
* Michael Arnowitt, klassyk en jazzpianist
* Jessica Comolli, skientmekeninginne
* Kathryn Davis, romanskriuwer
* Thomas Waterman Wood, skilder
* Eric Zencey, skriuwer
* Richard A. Cody, generaal
* George Dewey, admiraal
TÜRKSOY

**TÜRKSOY** (Turksk: *Uluslararası Türk Kültürü Teşkilatı * - **TÜRKSOY**) is in feriening fan Turksktalige steaten dy't yn 1993, krekt nei de fal dan de Sowjetuny, oprjochte is. Yn it foarste plak stiet de organisaasje noed foar kulturele saken mei de klam op it kultureel-eigene. 

## Skiednis

Alle Turksktalige republiken dy't yn 1992 ûnôfhinklik wienen, waarden lid fan de feriening, lykas Turkije, Noard-Syprus en inkelde Russyske dielrepubliken. Grutte Turkske regio's dy't gjin diel útmeitsje fan de organisaasje binne Sinkiang (Sina) en it Iraanske Azerbeidzjan. 

TÜRKSOY is sûnt 2006 dwaande om in gearwurkingsprojekt op te setten mei UNESCO.

Yn 2009 waard de Turkske ried oprjochte as polityk orgaan. TÜRKSOY sil him yn 'e takomst mooglik ûnder de Turkske ried fierder ynsette op it mêd fan kulturele gearwurking.

## Leden
De neikommende lannen binne lid:
* Azerbeidzjan
* Kazakstan
* Kirgyzje
* Oezbekistan
* Turkije
* Turkmenistan
* Turkse Republyk Noard-Syprus

De neikommende ôfhinklike gebieten binne lid:
* Altaj
* Basjkortostan
* Gakassië
* Gagaûzië
* Jakoetië
* Tatarstan
* Toeva

## Sjoch ek
* Turkske folken

## Keppeling om utens
* Turksk berjocht oer 'TÜRKSOY'

## Referinsjes
Sirte

**Sirte** (ek wol **Syrte** of **Surt**; Arabysk:**سرت**) is it haadplak fan it distrikt mei deselde namme yn Lybje. It plak leit oan de Golf fan Sirte en is fanâlds it meast wichtige plak oan dy golf.

Sirte is in tuskenstasjon oan it kustspoar fan Tuneezje nei Bengazy dêr't de bou fan yn 2007 mei úteinset waard.

De stêd hat in universiteit mei 13 fakulteiten, de Al-Tahadi-universiteit. Foar toeristen is it Turkske kastiel út 1842 en de 19e iuwske moskee fan belang.

Yn it noarden grinzget it distrik Sirte oan de Middellânske See. Sûnt grinsferoarings yn 2007, binne de oanswettende distrikten fan Sirte:
* Al Wahat - yn it easten
* Jufra - yn it suden
* Jabal al Garby - yn it westen
* Misrata - yn it noardwesten

## Berne yn Sirte
* Moammar al-Qadhafi (1942-2011), Libysk lieder
Skermjen op de Olympyske Simmerspullen 1964

De **[[Olympyske Simmerspullen 1964]]**, ek wol de **XIXe Olympiade** neamd, waarden yn 1964 yn Tokio, Japan hâlden. It skermjen waard hâlden yn it *Waseda Memorial Hall*.

## Waseda Memorial Hall
De Waseda Memorial Hall waard boud yn 1957 en hat plak foar 2.200 taskôgers. De Waseda Memorial Hall is ûnderdiel fan de Universiteit fan Waseda. De Waseda Memorial Hall leit op sa'n fjouwer kilometer benoarden it National Stadium.

## Utslaggen
### Degen (lannen)

### Degen (yndividueel)

### Floret (lannen)

### Floret (yndividueel)

### Sabel (lannen)

### Sabel (yndividueel)

## Medaljespegel
De top-7 fan lannen dy't by it skermjen medaljes wûn ha op de Olympyske Simmerspullen 1964.

## Sjoch ek
* Skermjen op de Paralympyske Simmerspullen 1964
Skermjen op de Olympyske Simmerspullen 1952

De **[[Olympyske Simmerspullen 1952]]**, ek wol de **XVe Olympiade** neamd waarden yn 1952 yn Helsinki, Finlân hâlden. It skermjen waard hâlden yn it *Westendin tennishallissa*.

## Westendin tennishallissa
De Westendin tennishallissa waard yn de jierren tritich boud en bestie út in kompleks mei acht bûtenbanen en ien yn in hal. Nei de Twadde Wrâldkriich waard de hal brûkt as agrarysk trainingssintrum. Mei de Olympyske Simmerspullen yn 1952 waard de hal brûkt foar it skermjen. Fanôf 1960 wie it wer in Tennishal mar it baarnde yn 1976 ôf en net wer werboud der stiet no wat oars op it plak fan de tennishal.

## Utslaggen
### Degen (lannen)

### Degen (yndividueel)

### Floret (lannen)

### Floret (yndividueel)

### Sabel (lannen)

### Sabel (yndividueel)

## Medaljespegel
Skermjen op de Olympyske Simmerspullen 1960

De **[[Olympyske Simmerspullen 1960]]**, ek wol de **XVIIe Olympiade** neamd waarden yn 1960 hâlden yn Rome, de haadstêd fan Itaalje. It skermjen waard hâlden yn de *Palazzo dei Congressi*. It wie de earste kear dat it Floret Lannen op it programma stie foar de froulju.

## Palazzo dei Congressi
mei de bou waard al foar de Twadde Wrâldkriich begûn.It Palazzo dei Congressi waard ôfboud yn 1953. En is foaral bedoeld foar congressen en vergaderingen. Fanwêge de grutte sealen wie it in prachtplak om it Olympyske Skerm toernoai te hâlden.

## Utslaggen
### Degen (lannen)

### Degen (yndividueel)

### Floret (lannen)

### Floret (yndividueel)

### Sabel (lannen)

### Sabel (yndividueel)

## Medaljespegel
De top-7 fan lannen dy't by it skermjen medaljes wûn ha op de Olympyske Simmerspullen 1960

## Sjoch ek
*Skermjen op de Paralympyske Simmerspullen 1960
Mosjtsjena

**Mosjtsjena** (Oekraynsk: Мощена) is in doarp yn it noardwesten fan de Oekraïne mei 581 ynwenners (2010), en in gebiet fan 1,05 km².
Lincoln (Nebraska)

**Lincoln** is de haadstêd fan de Amerikaanske steat Nebraska en teffens haadplak fan Lancaster County. De stêd is nei Omaha de grutste fan de steat en hie yn 2000 225.581 ynwenners.

De stêd waard yn 1856 stifte as *Lancaster*. Yn dy tiid wie Omaha de haadstêd fan it Nebraska-territoarium, mar de befolking hie leaver in haadstêd dy't sintraler lei. Der waard doe keazen foar Lancaster. Op 1 maart 1867, de dei dat Nebraska in steat fan de FS waard, waard de namme feroare yn Lincoln, nei de doe krekt fermoarde presidint Abraham Lincoln.

## Berne yn Lincoln
* Charles Starkweather (24 novimber 1938), Amerikaansk searjemoardner
* Dick Cheney (30 jannewaris 1941), Amerikaansk fise-presidint
* Jay Scott (4 oktober 1949), filmkritikus 
* Janine Turner (6 desimber 1962), Amerikaansk aktrise
* Hilary Swank (30 july 1974), Amerikaansk aktrise
* Lindsey Shaw (10 maaie 1989), Amerikaansk aktrise


Ofbyld:USA ne lincoln capitol.jpg|*It Kapitool fan Nebraska yn Lincoln*
Ofbyld:Amigo's Restaurant.JPG|*It restaurant Amigos*
Ofbyld:Lincoln Children's Zoo entrance, Lincoln, Nebraska, USA.jpg|*Yngong fan de bernebistetún*
Carson City (Nevada)

**Carson City** is sûnt 1861 de haadstêd fan de Amerikaanske steat Nevada. It plak lei yn it fierste westen fan de steat oan de igge fan de Tahoemar. It is in ûnôfhinklik stedsdistrikt, dat it heart net by in county fan Nevada.

De stêd waard stifte yn 1851 yn de tiid dat de mynbou bot opgong makke yn Nevada. Yn it gefal fan Carson City gie it om sulverminen, dy't al lang leeghelle binne.

## Skiednis
De earste Jeropeanen dy't de omriten besochten, wiene de leden fan de ekspedysje fan John C. Frémont yn jannewaris  1843. Fremont ferneamde de pleatslike rivier, de Carson, nei syn ferkenner en *Mountain Man* Christopher „Kit“ Carson. De delling en omkriten waarden doetiids bewenne troch de Wasjû.  De hannelspost oan de rivier de Carson hjitte tenei *Eagle Station*. Yn 1858 waard de namme fan de delsetting, dy't him stadichoan ûntjaan kinnen hie, feroare yn Carson City. 

Doe't der yn de neifolgjende jierren goud en sulver yn it tichteby lizzende Comstock Lode (dat no ûnder Firginia City rekkene wurdt) ûntdutsen waard, folge in ûnbige groei fan Carston. Fanwege dy sterke befolkingsgroei waard Nevada yn 1861 fan it Utah-Territoarium skieden. It slagge Carson City om de konkurrinten Firginia City en American Flat foar te bliuwen yn de striid om haadstêd te wurden. Carson is haadstêd bleaun, ek neidat it Nevada-terriroarim yn 1864 in dielsteat waard. Mei dêrtroch waard de ôfhinklikheid fan mynbou minder en waard hannel mear wichtich. Tusken Virginia City en Carson City waard it Virginia & Truckeespoar oanlein en yn 1870-71 waard it Kapitool fan Nevada boud.

De oanlis fan it spoar oer de Donnerpas, koe Carson net fan profitearje omdat it te fier nei it noarden lei, dat de hannel waard minder en it ynwennertal fan Carson City sakke.  Doe't de mynbou yn  Tonopah en Goldfield opgong makke, koe Carson dêr in skoft har foardiel mei dwaan. Yn de rin fan de 20e iuw waakste it plak stadichoan, sadat yn de sechtiger jierren it ynwennertal fan 1880 fannijs berikt waard.

## Ekonomy
It toerisme is tige wichtich foar Carston. Trekpleisters binne de kasino's, de spûkstedsjes yn de omkriten út de tiid fan it Wylde Westen en de sulver- en goudminen dy't net mear yn it wurk binne.

## Ferneamde persoanen
* Maurice McLoughlin, tennisspylster

## Stedsbyld

Image:StCharlesHotel Carson City.jpg|*It histoaryske St Charles Hotel yn Carson City*
Image:Laxalt Building, 2007.jpg| *It eardere postkantoar fan Carson City*
Image:Nevada Govenors Mansion.JPG| *It gûverneurshûs yn Carson City*
Ofbyld:Carsoncitymint.jpg|*It eardere muntgebou yn Carson City*

## Keppeling om utens
* Toeristyske webside
Ciara

**Ciara Princess Harris** (Austin, Teksas, 25 oktober 1985) is in Amerikaanske sjongster.

## Diskografy
* *Goodies* (2004)
* *Ciara: The Evolution* (2006)
* *Fantasy Ride* (2009)
* *[[Basic Instinct (album)|Basic Instinct]]* (2010)
* * Jackie* (2015)
* * [[Beauty Marks]]* (2019)

## Filmografy

## Keppeling om utens
* Webside Ciara
Kolorado (rivier)

De rivier de **Kolorado** (Spaansk: *Río Colorado*, 'Reade rivier'; Ingelsk: *Colorado River*) is in rivier fan 2333 km langte, dy't ûntspringt yn de Amerikaanske steat Kolorado, yn it Rocky Mountain National Park. De Kolorado rint troch de súdwestlike steaten Utah, Arizona, Nevada en Kalifornje.

De Spaanske ûntdekkingsreizger Melchor Díaz ûndersike de Kolorado yn 1540; hy wie ien fan de earste Jeropeanen dy't dêr wie.

De rivier hat in protte keardammen en opslachmarren.

## Sydrivieren
* Green Dolores
* Gunnison
* San Juan
* Lytse Kolorado
* Gila
* Virgin
* Kanab
* Paria
Sjitsport op de Olympyske Simmerspullen

**[[Sjitsport]]** is in sport dy't al fan de earste moderne Olympyske Spullen ôf op it Olympyske programma stiet.

## Skiednis
De sport stiet fan 1896 ôf al op it programma fan de Olympyske Simmerspullen. Allinne tidens de Spullen fan 1904 yn Saint Louis en de Spullen fan 1928 yn Amsterdam Stie it net op it programma. Foar de Manlju en de Froulju stie de sjitsport tidens de Spullen fan 1984 yn Los Angeles foar it earst ôfsûnderlik op it programma earder wie de sjitsport op de Olympyske Simmerspullen in mingd toernoai.

## Dissipline
### Mingd

### Manlju

### Froulju

## Medaljespegel
De top-10 fan lannen dy't by de sjitsport medaljes wûn ha tidens de Olympyske Simmerspullen.

## Sjoch Ek
*Sjitsport op de Paralympyske Simmerspullen
Sjitsport op de Olympyske Simmerspullen 2008

De **[[Olympyske Simmerspullen 2008|Olympyske Spullen fan de XXIXe Olympiade]]** waarden fan 8 oant en mei 24 augustus 2008 hâlden yn Peking, de haadstêd fan Sina.
De sjitsport hie plak yn it *Beijing Shooting Range Hall*.

## Utslaggen
### Lytskalibergewear 50 m, lizzend

### Lytskalibergewear 50 m, 3 posysjes

### Luchtgewear 10 m

### Sportistoal 25 m

### Frije pistoal 50 m

### Sportfluchfjoerpistoal 25 m

### Luchtpistoal 10 m

### Trap

### Dûbeldtrap

### klaaido-sjitten

## Medaljespegel
De top-10 fan lannen dy't by it sjitten medaljes wûn ha tidens de Olympyske Simmerspullen 2008.

## Sjoch ek
*Sjitsport op de Paralympyske Simmerspullen 2008
Topeka (Kansas)

**Topeka** (yn it Kansa: *Tó Pee Kuh*) is de haadstêd fan de Amerikaanske steat Kansas en ek haadplak fan Shawnee County. Yn 2000 hie Topeka 122.377 en de agglomeraasje 224.551 ynwenners. Topeka is nei Wichita, Overland Park en Kansas City de fjirde stêd fan de steat Kansas. Topeka leit oan de rivier de Kansas.

*Topeka* betsjut "bêste ierappels dolle" yn de taal fan de Kansa en de Ioway. De bedoelde ierappel is de prairyierappel (*[[Psoralea esculenta]]*), dy't wichtich fiedsel foar de yndianen wie en is. De plaknamme *Topeka* waard foar it earst neamd yn 1826, de namme dy't de Kansa hiene foar de rivier de Kansas. De stifters fan Topeka keazen dy namme yn 1855, omdat it "nij wie, fan Yndiaanske oarsprong en swietlûdich."  De heal-Kansayndiaan  Joseph James soe de namme Topeka útsteld hawwe. 

## Skiednis
Yn 1854 waard Topeka stifte op it plak dêr't in feartsjisnt oer de Kansasrivier wie, 95 kilometer bewesten Kansas City. Yn 1859 waard útein set mei de bou fan it spoar tusken Topeka en Santa Fe. Hoewol't it eindoel Santa Fe net hieledal helle waard - it wienammentlik ienfâldiger om it spoar troch it súdliker Lamy oan te lizzen as troch Santa Fe dat fan hichten omjûn is - groeide it Atchison, Topeka & Santa Fe soar út ta in grutte spoarmaatskippij. Neidat Kansas yn 1861 in steat fan de Feriene Steaten waard, waard Topeka as haadstêd keazen.

Yn 1951 waard it koalbestjoer fan Topeka oanklage troch de ACLU, út namme fan it swarte skoalfamke Linda Brown, dy't oardel kilometer nei skoalle rinne moast, wylst in pear stjitten fierderop in blanke skoalle wie. De saak Brown tsjin de Underwiisried makke lang om let in ein oan de rasseskieding yn it Amerikaansk ûnderwiis.

Op 8 juny 1966 feroarsake in F5 tornado 100 miljoen dollar skea yn Topeka.

## Demografy
Fan de befolking is 15,1% boppe de 65 jier en sy bestiet foar 35% út ienpersoanshúshâldings. De wurkleazens beslacht 4,4% (sifers folkstelling 2000).

Likernôch 8,9% fan de befolking fan Topeka is Hispanic en Latino, 11,7% is fan Afrikaanske oarsprong en 1,1% fan Aziatyske oarsprong.

It tal ynwenners gie omheech fan 120.847 yn 1990 oer 122.377 yn 2000 nei 127.473 yn 2010.

## Klimaat
Jannewaris hat in trochsneed temperatuer fan -2,9&nbsp;°C, yn july is dat 25,8&nbsp;°C. Jierliks falt der trochstrings 894,8 mm delslach (feiten op basis fan de mjitperioade 1961-1990).

## Ferskaat
* De Amerikaanske marine (*US Navy*) hat trije skippen *USS Topeka* nei de stêd neamd.

## Berne yn Topeka
* Charles Curtis (1860), politikus en fise-presidint fan 'e Feriene Steaten
* Annette Bening (1958), aktrise
* Katrina Leskanich (1960), sjongster (fan Katrina and The Waves)
* Kylie Kalvetti (1992), pornoaktrise
Sjitsport op de Olympyske Simmerspullen 1896

De **[[Olympyske Simmerspullen 1896]]**, offisjeel de Spullen fan de **I Olympiade**, wiene de earste moderne Olympyske Spullen en waarden yn Atene, Grikelân hâlden.   It sportsjitten waard hâlden yn in it *Skopeftirion* yn Kallithea.

## Skopeftirion
It Skopeftirion wie in sjitbaan dat brûkt waard foar de Olympyske Simmerspullen fan 1896 by de stêd Kallithea. 

## Utslaggen
### militêr gewear 200 m

### Frije gewear 300 m

### militêr pistoal 25 m

### Sportfluchfjoerpistoal 25 m

### Frije pistoal 50 m

## Medaljespegel
Kansas City (Kansas)

**Kansas City** is de op twa nei grutste stêd yn 'e Amerikaanske steat Kansas, en it haadplak fan Wyandotte County. De namme wurdt gauris ôfkoarte ta **KCK**. Neffens de folkstelling fan 2010 hie it doe krapoan 146.000 ynwenners; dêrmei wie it yn 2000 de 142ste stêd fan 'e Feriene Steaten. Neffens oerflak nimt it it 48ste plak yn. Kansas City leit oan 'e rivier de Missoury, dy't de eastgrins fan 'e steat Kansas foarmet. Rjocht foar de stêd oer, oare kant de rivier, leit it folle gruttere Kansas City yn 'e steat Missoury. Tegearre foarmje de beide Kansas City's it hert fan 'e stêdekloft dy't bekend stiet as de *Kansas City Metropolitan Area*, en dy't in befolking fan mear as 2 miljoen minsken hat.

Kansas City waard yn 1868 stifte op Kaw Point, it plak dêr't de rivier de Kansas útmûnet yn 'e gruttere rivier de Missoury. It krige yn 1872 de status fan stêd. Tsjin 1920 waard it ynwennertal fan 100.000 berikt. Yn 1997 waard yn referindum troch de kiezers in útstel goedkard om it stedsbestjoer gear te foegjen mei it bestjoer fan Wyandotte County. Sûnt dy tiid bestiet der yn Kansas City ûnder it steatsnivo dus noch mar ien bestjoerslaach. Wyandotte County omfettet ek de ûnôfhinklike stêden Bonner Springs en Edwardsville, dy't dus noch wol in eigen bestjoer hawwe.

## Berne yn Kansas City (Kansas)

* Harry Darby (1895-1987), politikus
* Charlie Parker (1920-1955), jazzmuzikant en komponist
* Ed Asner (1929), akteur
* Dee Wallace (1948), aktrise
* Tuc Watkins (1966), akteur
* Eric Stonestreet (1971), akteur
* Piney Gir (1974), sjongster
* Janelle Monáe (1985), sjongster en aktrise

## Keppelings om utens
*Offisjele webside fan Kansas City (Kansas)
Carson (rivier)

De **Carson River** is in rivier yn it noardwesten Nevada, dy't mûnet yn de Carson Sink.

Yn it easten, yn Churchill County, leit de Lahontandaam, dêr't de Lahontanopslachmar troch ûntstien is. De mar soarget foar yrrigaasje en hydro-elektrisiteit.

Yn de 50er en 60er jierren fan de 19e iuw wie de rivier in part fan de Pony Ekspres en de Carson Trail, in tûke fan de California Trail, it paad nei de goudfjilden fan Kalifornje. Begjin fan de 20e iuw moast it Newlandsprojekt soargje foar yrrigaasjewetter foar de lânbou yn dy kontreien. De Lahontandaam wie part fan dat projekt. It Truckee-Carson Yrrigaasjedistrikt ûntstie yn 1918 as part fan it projekt om wetter fan de Truckee nei de Carsondelling te lieden.

## Rekreaasje
De East Fork Carson is in populêr plak foar fiskjen, flotfarren, berchfytsen, off-roading, jeijen en hynderride.
Skermjen op de Olympyske Simmerspullen 1956

De **[[Olympyske Simmerspullen 1956]]**, ek wol de **XIXe Olympiade** neamd, waarden yn 1956 yn Melbourne, Austraalje hâlden. It skermjen waard hâlden yn it *St Kilda Town Hall*.

## St Kilda Town Hall
It St Kilda Town Hall waard boud yn 1890 mar eins is it nea ôfboud, yn 1925 is der in stik oanboud mar dat stie sa net op de eardere tekeningen. Yn 1956 waard hjir it Olympyske Skerm toernoai hâlden. Yn 1991 wie der in grutte brân wêrfan de skea pas yn 2008 wer folslein werstêld waard.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Medaljespegel
Madison (rivier)

De rivier de **Madison** is in grutte sydrivier fan de Missoery, likernôch 295 km lang, yn Wyoming en Montana.
Jefferson (rivier)

De **Jefferson River** is in sydrivier fan de Missoury, mei in lingte fan sa'n 77 km, in de Amerikaanske steat Montana.
Honkbal

**Honkbal** (Ingelsk: *Baseball*) is in slachsport dy't spile wurdt troch twa teams mei njoggen spilers. It spul komt oarspronklik út de Feriene Steaten. Hjoed-de-dei is honkbal ek populêr yn Meksiko, de Kariben en grutte dielen fan Azië. Yn Europa is de sport net hiel bot populêr. 

Oant en mei de Olympyske Simmerspullen 2008 wie honkbal in olymyske sport.

## It spul
It spul wurdt spile troch twa teams dy't beide njoggen spilers hawwe. Om bar meie de teams de bal slaan (de saneamde *offense*) en kinne dêrmei *runs* (punten) meitsje. In run is helle as in spiler oer alle trije feilige stânplakken (iental: *base*, meartal *bases*) weromkomt op de *home plate* (begjin-/einpunt). 

De bedoeling is dat de slachpartij de bal sa slacht, dat dy net heind wurde kin of samar werom komme kin nei de home plate. Dêrtroch hat de spiler dy't de bal slein hat tiid om in run te meitsjen of safier mooglik yn it fjild te kommen en ien as mear stânplakken te heljen. As fan de slachpartij trije minsken 'út' binne, dan wurdt de ferdigenjende partij de nije slachpartij en kin dy punten helje. In spiler kin ek 'út' wêze:
* As de bal sûnder de grûn te reitsjen heind wurdt. 
* By it slaan de bal trije kear net rekke is.
* As in spiler úttikt wurdt wylst er net op in base stiet.
* As de bal earder op in base is as de spiler fan de slachpartij. Dat jildt allinnich as de spiler fan de slachpartij twongen is om nei in oare base ta te gean. Is de spiler dêr net ta twongen, kin er besykje om nei in eardere base werom te draven, mar dan moat er dêr wol stean foar't de bal der is.

Tusken de *pitcher* (balgoaier) en de *catcher* (balheiner) stiet de spiler fan de slachpartij dy't trije kânsen hat om de bal sa fier mooglik it fjild yn te slaan. De pitcher en de catcher binne fan de ferdigenjende partij. De pitcher sil besykje de bal troch de catcher heine te litten, sûnder dat de bal dus slein wurdt troch de spiler fan de slachpartij. Dêrby jildt de regel foar de pitcher dat hy op in bepaalde hichte goaie moat, tusken knibbels en earmtakke fan de spiler fan de slachpartij. De spiler fan de slachpartij stiet dan op de home plate, wat syn begjinpunt is. As de spiler fan de slachpartij slein hat komt er nei syn trije stânplakken wer werom op de home plate. As hy mar ien slach nedich hat om oer alle trije stânplakken werom te kommen op de home plate, dan hat dy spiler in homerun helle.

As it team ien kear slachpartij west hat en ien kear ferdigene hat, dan is der sprake fan ien *inning*. Nei njoggen innings is it spul dien.
Sjitsport op de Olympyske Simmerspullen 2004

De **[[Olympyske Simmerspullen 2004]]**, ek wol de **XXVIIIe Olympiade** neamd, waarden yn 2004 hâlden yn Atene, de haadstêd fan Grikelân.
de sjitsport waard hâlden yn de *Markopoulo Olympic Shooting Centre*.

## Utslaggen
### Lytskalibergewear 50 m, lizzend

### Lytskalibergewear 50 m, 3 posysjes

### Luchtgewear 10 m

### Sportistoal 25 m

### Frije pistoal 50 m

### Sportfluchfjoerpistoal 25 m

### Luchtpistoal 10 m

### beweegjend doel 10 m

### Trap

### Dûbeldtrap

### klaaido-sjitten

## Medaljespegel
De top-8 fan lannen dy't by it sjitten medaljes wûn ha tidens de Olympyske Simmerspullen 2004.

## Sjoch ek
*Sjitsport op de Paralympyske Simmerspullen 2004
Dover (Delaware)

**Dover** is de haadstêd fan de Amerikaanske steat Delaware. It is teffens it haadplak fan Kent County. De stêd hat in oerflak fan 58,8 km² dêr't 0,8 km² fan oerflaktewetter is. Dover leit 140 km fan Philadelphia en Washington, D.C. ôf.

It plak leit oan de rivier de St. Jones yn de kustflakte fan de rivier de Delaware. De stifter fan Dover, William Penn hat it plak ferneamd nei Dover yn Kent, Ingelân.

Dover is it thús fan de Delaware State University en it Wesley College. It eardere Dover Opera House, dat yn 1904 wboud waard, is renovearre en de bestimming is wizige yn it *Swartz Center for the Arts*, in keunstsintrum foar it Symfonyorkest Dover, balletfoarstellingen en klassike films.

## Keppelings om utens
*Dover Air Force Base
*Steatsuniversiteit Delaware
*Wesley Kolleezje
*''The Schwartz Center for the Arts''
*Biggs-museum fan Amerikaanske keunst
*Kent County & Greater Dover Convention and Visitors Bureau
*Brânwar fan Dover
Kansas (rivier)

De rivier de **Kansas** (ek wol **Kaw** neamd) is in 274 km lange sydrivier fan de Missoury yn it noardeasten fan de steat Kansas yn de Feriene Steaten fan Amearika.